b'\n_START_ARTICLE_\nPomakere\n_START_PARAGRAPH_\nPomakere (bulgarsk: \xd0\xbf\xd0\xbe\xd0\xbc\xd0\xb0\xd1\x86\xd0\xb8 pomaci) ogs\xc3\xa5 kjent som ahryani lokalt, er muslimske bulgarere. Det er vanskelig \xc3\xa5 si hvor de stammer fra, men det er hovedsakelig trodd at de nedstammer fra slavere fra Bulgaria omr\xc3\xa5det som konverterte da omr\xc3\xa5det var regjert av Det osmanske riket. De bor hovedsakelig i Bulgaria, men det eksisterer ogs\xc3\xa5 bosetninger i Hellas, Tyrkia og Nord-Makedonia Pomaker blir ogs\xc3\xa5 i enkelte tilfeller brukt til \xc3\xa5 beskrive makedonske muslimer eller torbesjere. Man kan ogs\xc3\xa5 sammenligne de med goranere._NEWLINE_P\xc3\xa5 verdensbasis estimerer man at det eksisterer omtrent 500\xc2\xa0000 pomaker. 150\xc2\xa0000 til 200\xc2\xa0000 av disse bor i Bulgaria.\n_START_SECTION_\nEtymologi\n_START_PARAGRAPH_\nMan tror navnet stammer fra det bulgarske ordet pomagach/\xd0\xbf\xd0\xbe\xd0\xbc\xd0\xb0\xd0\xb3\xd0\xb0\xd1\x87 som betyr hjelper, som henviser til deres rolle under Det osmanske riket som hjelpere i den osmanske h\xc3\xa6ren. Man tror ogs\xc3\xa5 det kan stamme fra ordet pomohamedancheni/\xd0\xbf\xd0\xbe\xd0\xbc\xd0\xbe\xd1\x85\xd0\xb0\xd0\xbc\xd0\xb5\xd0\xb4\xd0\xb0\xd0\xbd\xd1\x87\xd0\xb5\xd0\xbd\xd0\xb8, som betyr \xc2\xabislamisert\xc2\xbb.\n_START_SECTION_\nKonvertering\n_START_PARAGRAPH_\nMan tror at pomakere konverterte i to perioder. Den f\xc3\xb8rste da Det osmanske riket erobret Bulgaria p\xc3\xa5 1300-tallet, da konverterte mange b\xc3\xb8nder og landeiere konverterte for \xc3\xa5 beholde jorden sin. Den andre viktige perioden var da bosetningene omkring Rodopifjellene konverterte til islam. Gjennom hele perioden har pomakere beholdt sitt spr\xc3\xa5k, slaviske tradisjoner og nasjonale karakter.\n_START_SECTION_\nAndre bosetninger\n_START_PARAGRAPH_\nDet finnes enkelte bosetninger med pomaker i Hellas. De er en minoritet som snakker tiln\xc3\xa6rmet slavisk og er i n\xc3\xa6r slekt med bulgarere. De er ikke akseptert som ett eget folkeslag, men blir sett p\xc3\xa5 som en del av det muslimske milj\xc3\xb8et. Under f\xc3\xb8rste verdenskrig var Bulgaria med sentralmaktene, mens Hellas var med i Trippelententen. Etter krigens slutt ble Bulgaria tvunget til \xc3\xa5 avgi deler av vestlige Trakia til Hellas. Pomakere som bor i dette omr\xc3\xa5det har status som muslimske minoriteter. Man estimerer at det er ca. 30\xc2\xa0000 pomaker i dette omr\xc3\xa5det._NEWLINE_Den st\xc3\xb8rste bosetningen (ogs\xc3\xa5 inkludert Bulgaria) finnes i Tyrkia, der man ansl\xc3\xa5r at det bor ca. 300\xc2\xa0000 pomaker. De bor stort sett i det \xc3\xb8stlige Trakia og i Anatolia. Det kom store b\xc3\xb8lger av pomakere til disse omr\xc3\xa5dene fra Rodopi-fjellene i 1912, 1950 til 1951 og i 1989. De har stort sett beholdt sitt spr\xc3\xa5k, sin kultur og sine tradisjoner.'